176 



hørte den, vaagnede jeg ved, at nogen slog med en Hammer, 

 men da jeg blev rigtig vaagen, hørte jeg, at det var Nattergalens 

 Slag der lød saaledes; jeg skrev senere om den: »Dens Sang 

 mangler ganske de bløde Kluk, medens den derimod har en 

 højst ejendommelig og let kendelig Strofe, der minder om en 

 lille Hunds Bjæffen«. 



Reden bygges sidst i Maj eller først i Juni; i 1910 kom 

 Nattergalen 13 Maj og begyndte straks at bygge Rede, som del- 

 vis var færdig 2 Dage senere men saa blev forladt. Dette er 

 dog ualmindeligt; oftest bygges Reden først i Slutningen af Maj. 

 I 1910 var der store Unger i Reden 20 Juni, i 1911 udfløjne 

 Unger 16 Juni; i 1913 fandtes færdigbygget Rede 3 Juni. Den 

 yngler kun en Gang. Hen i Juni og i en Del af Juli ser man 

 den saa færdes med de udfløjne Unger. Den holder sig tidt 

 meget aabenlyst, idet den søger Føden paa Gangene, hvor man 

 stadig kan se den hoppe afsted. Mange Mennesker, der kommer 

 her, forbavses over at se Nattergalen, som oftest antages for en 

 sky og skjult Fugl, færdes rolig omkring i Menneskenes umid- 

 delbare Nærhed. Sidst i Juli forsvinder den herfra, kan ses 

 enkeltvis til Midten af August ; hvad man ser paa denne Tid, 

 er maaske Fugle paa Træk. 



BROGET FLUESNAPPER (Mnscicapa atricapilla). Det Træk 

 af denne Art, som vel gaar over det meste af Danmark, naar 

 ogsaa her ned til vort lille Skovstykke, og Fuglen viser sig 

 Foraar og Efteraar men ret uregelmæssigt. I første Halvdel af 

 Maj kommer der af og til nogle men ikke mange; saa ses den 

 paa Efteraarstrækket men ligeledes spredt og uregelmæssigt fra 

 sidst i Juli til henimod Midten af September, ofte sammen med 

 Graa Fluesnapper, Løvsanger og andre Smaafugle; den sidste 

 Dato, jeg har set den, er 18 September. 



I to Aar 1915 og 1917 ynglede den hos os i Kasse. I 1915 

 var der nogle fra først i Maj, og i min Have sang en Han flit- 

 tigt fra henimod Midten af Maj. Dens Strofe er ikke lang, men 

 der er noget yderst friskt og fornøjeligt ved den, og Fluesnappe- 

 rens Sang hilste mig Dagen igennem, naar jeg nærmede mig 

 min Bolig; 19 Maj havde den lagt et Æg i en Mejsekasse paa 

 meget sparsomt Underlag men opgav at yngle videre her. Saa 

 forsvandt Parret i nogle Dage men kom igen sidst i Maj og 

 tog fat paa at bygge i en anden Kasse nær ved Jorden. Før 



